
A skandináv államok gazdasága az 1990 körüli és a jelenlegi válság idején

Dolgozatom célja, hogy bemutassam a skandináv és a jelenlegi válság hatását az északi országokra. Mivel a skandináv válsággal kapcsolatosan csekély számú magyar nyelvű szakirodalom jelent meg, ezért ebben a vonatkozásban dolgozatomban elsősorban az angolul megjelent forrásokra támaszkodtam. Nagy segítségemre voltak Seppo Honkapohja, valamint Lars Jonung művei is. A jelenlegi válságról már magyar nyelvű publikációkat is lehetett találni. Nagyon hasznosnak bizonyult számomra továbbá mind a Világbank, mind az IMF weboldala, ahol sok fontos információt megtaláltam az északi országokról, nevezetesen Dániáról, Finnországról, Norvégiáról és Svédországról.
A dolgozat első felében a skandináv válságot mutatom be. Elsőként a válság kialakulásáról, majd annak kezeléséről írok, mely kihatással lehetett a skandináv országok jelenlegi gazdasági teljesítményére.
A dolgozat második felében a skandináv államok jelenlegi gazdasági helyzetét elemzem azt, hogy miként sikerült viszonylag nagyobb nehézségek nélkül átvészelniük a mostani válságot. Ezután a két válság összehasonlításáról írok. Érdemesnek tartom azt is, hogy ezeket a tényeket ábrákon is illusztráljam, ezért mindkét válságnál ezt tettem a fontosabb makrogazdasági mutatókkal.
Végül egy statisztikai elemzést végzek el a négy országra kivetítve, azt vizsgálva, hogy vajon mennyire mozogtak együtt az 1986-2000, illetve a 2001-2011-es periódus alatt az országok makrogazdasági mutatói.



